Yn Ghilb

She co-hollys rollageagh 'sy lieh-sfeyr niauoilagh hwoaie ee yn Ghilb (ny Caelum 'syn ennym Ladjynagh echey). She Nicolas Louis de Lacaille chur y co-hollys rollageagh stiagh as jiu t'eh coontit mastey ny 88 co-hollys rollageagh noa-emshiragh. 'Sy Ladjyn, v'eh enmyssit Caelum Sculptorum ta meenaghey "Gilb y Ghrainneyder." She fockle neu-chadjin t'eh, gyn kiangley rish yn ockle Ladjynagh caelum ta meenaghey "speyr," "niau," ny "aeraght."Lewis, Charlton T. as Short, Charles, A Latin Dictionary Oxford University Press, 1879. Entreilyssyn da caelum as caelum. She yn Ghilb y hoghtoo co-hollys rollageagh sloo, as t'eh gymmyrkey uillin solidagh er mysh 0.038 steraadjan, begnagh lieh ayrn jeh steraadjan Chrooin y Jiass.

Kyndagh rish e vooadys beg as e hoiaghey foddey veih plaaney Raad Mooar Gorree, s'goan reddyn rollageydagh ta ry-gheddyn 'sy Ghilb. Cha nel y rollage s'gilley, Alpha Caeli, agh 4.45 er mooadys baghtal as cha nel agh un rollage elley ta ny s'gilley na 5 er mooadys baghtal, (Gamma) γ Caeli. Ta reddyn cronnalagh elley 'sy Ghilb goaill stiagh RR Caeli, rollage yeesoil as un phlanaid echey er fys ain ta soit mysh  foddey voin; X Caeli, rollage chaghlaaee Delta Scuti ta croo rollage ghooblit hilleydagh marish γ Caeli; as HE0450-2958, co-rollageys Seyfert haishbyn eh hene er y chied reayrt myr skioot gyn co-rollageys baghtal er e hoshiaght.

Imraaghyn

Kianglaghyn magh

 Starry Night Photography – Caelum


Ronney:Co-hollyssyn rollageagh
Ronney:Co-hollyssyn rollageagh y jiass
Ronney:Co-hollyssyn rollageagh rere Lacaille